زمزم وطلبتو لله تعالى ربي سبحانه وتعالى برحمته. وبمشيئته وقدرته كيعطيه لك فهو نوع من التسبب بالدعاء ونوع من الاستشفاء. كان واحد الدعاء كيديرو سيدنا محمد عليه الصلاة والسلام. لك ان تقوله لك
ان تزيد عليه لك ما شئت لكن يعني مزيان هاد العبارة ديال سيدنا محمد عليه الصلاة والسلام ساهلة وخفيفة وجامعة الخير للدنيا والآخرة فإذا شرب زمزم عليه الصلاة والسلام كان يقول اللهم علما نافعا
ورزقا واسعا وشفاء من كل داء ما باقيش شي خير بحال هادشي اللهم علما نافعا ورزقا واسعا وشفاء من كل داء فاذا صنع الحاج ذلك انصرف انئذ مباشرة الى الركن الثالث وهو السعي بين الصفا والمروة
هذا ركن دابا ماشي غير واجب او سنة او مندوب لا ركن السعي بين الصفا والمروة حنا باقين خدامين في العمرة ماشي في الحج العمرة السعد بين الصفا والمروة كاين عندنا جوج دالحجرات
وحدة اذا عطيت الظهر ديالك للكعبة وراك يعني في جهة الحجر الأسود لأن المفروض خصك تكون جهة الحجر الأسود اللي طاف وكمل الطواف ديالو لأنه كيكمل الطواف مع الحجر الأسود
ومقام ابراهيم تقريبا في نفس الاتجاه تقريبا يعني شي حاجة ديال الفرق خفيف فإذا وخاصة وأن الإنسان صلى خلف مقام ابراهيم واتجه الى الحجر الأسود شرب ماء زمزم اذن الظهر ديالو ملي كيدور على الكعبة الظهر ديالو راه خلا الجهة ديال الحجر الأسود من ظهرو
فهاد اللحظة بالضبط وبهاد الشكل وبهاد الوضعية ديالك الصفا غتجيك على يمنك والمروة تجيك على يسراك. فإذن كتقبط اتجاه اليمين وكتمشي دخل في الطقوس ديال المسجد زيد زيد حتى تلقى الصفا والمروة
يعني الصفا والمروة واضحة هي كتقولك هاني علاش؟ لأنه بنادم غادي جاي فيها سعي فيها حركة قوية وغتلقى فيها زحام كبير وفيها جوج طبقات ارضي سفلي وفيها فوقي الا لقيت الزحام شديد جدا لتحت
طلع للفوق وكل ذلك مسعى بإذن الله جل وعلا بإجماع العلماء. اللي سعى لتحت صحيح واللي سعى الفوق صحيح فإذا كتاجر الاتجاه ديال ديك الحجرة لي على يمنك هي الصفا
ايوا جوج كديات وحدة على ليمن قلنا وحدة على ليسر جوج كديات. هاديك لي عليمن سميتها الصفا ولي على ليسر سميتها المروة يقول الحاج او المعتمر نبدأ بما بدأ الله به اش معنى انت هادي نبدأ بما بدأ الله به؟ قالها سيدنا محمد عليه الصلاة والسلام ملي بغا يسعى بين الصفا
اي كيشير للآية في قول الله جل وعلا من سورة البقرة ان الصفا والمروة من شعائر الله فمن حج البيت او اعتمر فلا جناح عليه ان يطوف بهما ومن تطوع خيرا فان الله شاكر عليم. الله تعالى قال ان الصفاء والمروة
فإذن كنبداو بالصفاء عاد المروة. نبدأ بما بدأ الله به يعني كتحاذي الحجرة ديال الصفا يمكن لك طلع فيها شوية وتستقبل القبلة اشمن تستقبل القبلة؟ شوف اتجاه الكعبة وطلب الله سبحانه وتعالى بالأدعية. من هاد الأدعية لي كان كيقول سيدنا محمد عليه الصلاة والسلام. انه كان يوحد الله لا اله الا الله وحده لا شريك له. له الملك
وله الحمد وهو على كل شيء قدير. وكان يقول ايضا الحمد لله وحده اعز عبده. ونصر جنده وهزم الاحزاب وحده او تهز يديك للسما او طلب اله تعالى من خيري الدنيا والآخرة على السجية ديالك او على الرغبة ديالك. او تنزل مباشرة ديك الساعة مع الإتجاه
ديال الناس الاتجاه ديال الناس لأنه السعي بين الصفا والمروة دايرين لو جوج طرقان كيما نقولو وحدة كتدي ووحدة كتجيب فرا مايمكنلكش تمشي مع لي كتجيب لأنه الناس غايردوك فإذا بشكل طبيعي تلقى راسك الموجة دفعك فاتجاه ديال اللي كاتمشي اللي كاتدي وهي اللي جاية على يمنك صافي تمشي على يمنك لجهة الحيط فإذا
نتا هانتا غادي لاتجاه المروة انت غادي ونتا تذكر الله تعالى بالتوحيد لا اله الا الله وحده لا شريك له له الملك وله الحمد وهو على كل شيء قدير. وايضا يعني بالأدعية الأدعية انت حر
في الأدعية اذكروا الله قرا القرآن يعني بحال داك الشكل ديال الطواف. ادعية حرة كتوصل واحد المكان فيه واحد البولة ديال النيلو خضرا كبيرة شادة من راس التقويسة حتى لراس التقويسة
يسميوه العلم الأخضر وفي الارض ايضا دايرين لو علامة ديال الرخام بلي راك وصلت لواحد المنطقة لي خصك تجري فيها يعني واحد المساج راه بضعة امتار تشد فيها شدة على قدر طاقتك وعلى حالة وضع الزحام
يعني يمكن تلقى بنادم خفيف تجري شوية. وكاين الناس كيجريو تجري مع الناس. لقيت الزحام شديد يعني كدير عاود ديك الحركة ديال كأنك تجري كأنك تشد شدا حتى توصل عاود ديك البولة الخضرا ديال النيل اوخرى ثانية توقف مكنقصدش توقف ولكن كنقصد يعني تقطع داك الجري وتسعى وتبقى غادي عاود بشكل عادي
وا نتا غادي نتا كدكر الله تعالى. فإذن كيدير الشوط الأول ذهاب. الشوط الثاني اياب الآن كنتكلم على الحساب عندنا سبعة من الصفا الى المروة كتقولها واحد العودة يعني الرجوع من المروة للصفا ها التنين
فإذا بهاد الحساب تنين تلاتة ربعة خمسة ستة سبعة السابعة المفروض تجيبك فالمروة الى مجابتكش فالمروة راك غلط فالحساب راك اما زايد ولا ناقص والحمد لله هادشي يعني مكيوقعش يعني كتير علاش؟ لأنه الناس عادة كيحجو جماعات جماعات. يعني كنمارسو الشعائر يعني خمسة ستة سبعة ديال الناس باش
نتعاونو في الضبط يمكن واحد ينسى وجوج ينسى ولكن خمسة ستة سبعة د الناس ماكينساوش بإذن الله جل وعلا فإذا كنتعاونو فهاد الأمر هدا تمشيو بالجماعة ميمشي تا الإنسان بوحدو فقط
فلما كيكمل السعي ديالو بين الصفا والمروة سبق يعني انهى اشواطه عند المروة هاد اللحظة هادي كيخرج من واحد الباب راه كاين تلاتة البيبان على الأقل تما واحد جوج واحد عليمن وواحد على الشمال كيخرج كيخرج فواحد الكدية لبرا خارج
خارج المسجد غايلقى الحلاقة كيحسنو الرجل يحلق الراس ديالو الى هو داير الحج يعني غادي مازال يعني تابعو الحج وحنا غاديين للحج بإذن الله عز وجل لأن حنا كنتكلمو الآن في الأصل العمرة لي غادية للحج
التمتع من الأحسن ما يحلقشاي الراس ديالو بمعنى ما يكرطوش غير يخففو يعني فقط تيقصر الشعر ديالو لأن مازال يحتاجو شعرو باش يعاودو يكرطو فالحج باش يدير الحلق ويلا حلقو لا بأس به ماشي مشكل لأن كلهم كاينين السنة غير مزيان يدير الإنسان هادي وهادي باش يستافد من الأمرين معا
قاله بعض العلماء وهو كلام حسن اما بالنسبة للمرأة فإنما عليها التقصير طبعا مكتحرقش الراس ديالها مكتكرطشاي المرا ديالها الراس ديالها لا قدر الله ولكن تقصر منه قال العلماء كما هو في الحديث قيد مولاه يعني بحال هاد يعني الطريف ديال الصبع ديالنا الراس ديال الصبع يعني شوية
انما حتى تمشي للفندق ماشي تما يعني بعض العيالات مع الأسف تلاحظوا بعض الظواهر لي ماشي هي هاديك كيبداو يعريو تما سميتو الظفاير ديالهم ويقطعو لا ابدا المرا الشعر ديالها را عورة
نمشي للفندق ديالها والزوج ديالها ولا ولدها ولا صاحبتها ولا ختها تقطع لها قيد انملة وانتهى الأمر اذن بحلق الرأس او بتقصير بالنسبة للرجل على وزان ما هو مشروع للرجل وبالنسبة للمرأة على ما هو على وزان ما هو مشروع للمرأة كما بينتها
وقبل قليل يكون الانسان رجل او امرأة قد تحلل من اعمال العمرة. يعني راه تسالات العمرة ولي داير التمتع راه ولى حر ديال راسو الرجل كيمشي يحيد دوك ويتحمم مع راسو وينظف الجسم ديالو ويلبس اللباس ديالو الطبيعي
صافي والمرأة كذلك ويجوز انئذ كل شيء للرجل والمرأة حتى الجماع لأنه معروف بأنه من الأعمال التي لا تجوز لا تجوز للحاج والحاجية الجماع لا في اللحظة ديال الإحلال التحلل ما بين العمرة والحج
العمرة والحج يعني ديك الايام اللي عندك قبل تمنية ذي الحجة اللي كلها راحة كنقصد راحة من علم التكاليف ديال الاحرام والا راه كاينة الخدمة اخرى كاينة الصلوات الخمس كاين العبادة بصفة عامة كاين طواف التطوع
فكل ذلك يعني ممعاهش شي قيود اخرى اه فمثلا يعني المحرم ما خصوش يقل من الأظافر ديالو ديك الساعة يقل من الأظافر ديالو ما خصوشاي يحسن شعرو يمكن لو يحسن شعرو ما خصوش يدير الريحة يتعتر رجل
او امرأة ديك الساعة يمكن لو يدير الريحة طبعا المرا معندهاش الحق د الريحة لي تخرج بها للزنقة مخصوش يقتل الحشرات من الجسم ديالو كالقملي او البرغوت او شيء ديك الساعة
يمكن لو يقتل هادوك الحشرات يلقي التفاس اي اي الوسخ. يعني فهو اذا في حل من امره بحالا راه هنا تقريبا معندوش مشكل ادن اذن العمل اللي عندك فهاد الأيام هادي ديال الراحة او ديال التمتع لأن هادا هو التمتع هادي المتعة متعة ديال الراحة والاسترواح من تكاليف الإحرام
هي الخدمة اللي عندك هي الصلوات الخمس بنادم يكون كيس فطين. ما يضيعشي الصلوات الخمس فالمسجد الحرام. رجال ونساء انا شحال من واحد كيسمعو كيقولو اودي مكة كلها حرام او في الجامع لي صليت فيه راه لا ماشي صحيح
المسجد الحرام وحده له صفة التضاعفي والمضاعفة في الأجر. يعني هاديك ميات الف صلاة راه ما كاينة لا المسجد الحرام. الى صليت فشي جامع اخر فمكة را ما عندكش. عندك الصلاة بحالا صلات
فمكناس كيف كيف لكن الصلاة اذا صليتها في المسجد الحرام مع الجماعة ديال المسجد الحرام علاش كنقول مع الجماعة ديال المسجد الحرام؟ لأن بعض الأحيان كتلقا الجامع عامر